|  |  |  |
| --- | --- | --- |
| **Ενιαίος Αγρ. Σύλλογος Ιεράπετρας Λασιθίου.****Αγρ. Σύλλογος Σητείας Λασιθίου.** |  |  **ΙΕΡΑΠΕΤΡΑ, 15-04-2022** |

**ΥΠΟΜΝΗΜΑ
 Συνάντησης Αγροτικών Συλλόγων Ιεράπετρας & Σητείας με ΥπΑΑΤ κ. Γεωργαντά.**

**1) Έγκριση τύπου θερμοκηπιακών εγκαταστάσεων Υ.Α 2243/333582 - ΦΕΚ 5432/Β/9-12-2020***Τι ισχύει σήμερα*-9/12/2020 δημοσιεύτηκε η ΥΑ.
-Ο τίτλος δεν παρέπεμπε στο σύνολο των θερμοκηπιακών εγκαταστάσεων.
-Οι έντονες αντιδράσεις των εμπλεκομένων στον κλάδο των θερμοκηπίων , ανέδειξε την μη ορθή προσέγγιση του ζητήματος από τις υπηρεσίες του ΥπΑΑΤ, καθώς λήφθηκαν υπόψιν μονομερώς οι πληροφορίες.
- Η συντριπτική πλειοψηφία του κλάδου δεν είχε ποτέ ενημέρωση για την διαδικασία τροποποίησης αυτού του ζητήματος.
-Ο ΕΛΓΟ Δήμητρα καταβάλει προσπάθεια να ανταπεξέλθει στις εγκρίσεις.
-Ο παραγωγός πληρώνει χιλιάδες ευρώ για την διαδικασία επικαιροποίησης των θερμοκηπιακών εγκαταστάσεων.

*Τροποποίηση
-*Γίνεται προσπάθεια τροποποίησης τους τελευταίους 14 μήνες, δυστυχώς ακολουθώντας το ίδιο μοντέλο με το σχεδιασμό της αρχικής Υ.Α.
- ΑΝΑΣΤΟΛΗ της εφαρμογής της ΥΑ για 3 έτη
-Επιβεβλημένη η έκφραση άποψης από τους εμπλεκόμενους πριν την οριστική τροποποιητικής Υ.Α. Έχουμε προ-ετοιμάσει το σύνολο των τροποποιήσεων της ΥΑ, ώστε να συζητηθούν αμέσως μετά την ΑΝΑΣΤΟΛΗ Υ.Α.

*Στόχος.*-Ολοκληρώνονται τα έργα που έχουν κολλήσει σε διαφορά στάδια.
-Δημιουργία ξεκάθαρου πλαισίου για τις νέες και υφιστάμενες κατασκευές.
-Δημιουργία μητρώου θερμοκηπιακών εγκαταστάσεων ανά την επικράτεια.

**2) Κόστος παραγωγής:***Τι ισχύει σήμερα:*-Αύξηση άνω του 40 – 50 % Μ.Ο. στο κόστος παραγωγής (σε ενέργεια, εφόδια, μεταφορές).
-Ταυτόχρονα, οι τιμές παραγωγού είναι κάτω του Μ.Ο της τελευταίας 10ετιας.
- Μεταφορικό Ισοδύναμο : Δεν εφαρμόζεται καθολικά το Μέτρο στην Κρήτη ως νησιωτική περιοχή, δηλαδή ΔΕΝ επιδοτείται η μεταφοράς σε ΕΠΙΒΑΤΕΣ και ΚΑΥΣΙΜΑ.

*Τροποποίηση**Σήμερα*-Κουπόνι εξαργύρωσης σε αγροτικά εφόδια και λιπάσματα, ανά στρέμμα, ανάλογα το είδος καλλιέργειας.
-Επιστροφή (πίστωση) ρήτρας αναπροσαρμογής στην ηλεκτρική ενέργεια.
-Να μην γίνει καμία διακοπή σε παροχή αγροτικού τιμολογίου ηλεκτρικής ενέργειας και να εφαρμοστούν οι χρεώσεις ΕΤΜΕΑΡ σε όλες τις αγροτικές παροχές.
-Εφαρμογή Μεταφορικού Ισοδυνάμου καθολικά στην Κρήτη (Επιβάτες & Καύσιμα)

*Μέλλον*Αναθεώρηση των συνδεδεμένων ενισχύσεων μέσω ΚΑΠ ανά καλλιέργεια και η απόδοση των ευρωπαϊκών κονδυλίων να απευθύνεται αποκλειστικά στους κατά ΚΥΡΙΟ επάγγελμα αγρότες και ενίσχυση ΜΟΝΟ μέσω των εισροών και εκροών της παραγωγικής διαδικασίας.

*Στόχος:*- Κάλυψη μέρους του τελικού κόστους παραγωγής,
- Κάλυψη υποχρεώσεων προς το κράτους (διαφορετικά θα έσοδα θα διατεθούν για την κάλυψη των βασικών αναγκών της καλλιέργειας, αν δεν εγκαταλείψουν το επάγγελμα οριστικά).
-Αποφυγή μαζικών προσφυγών από αγρότες ζητώντας μέσω της δικαιοσύνης αυτής την επιστροφή χρήματων για την ρήτρα αναπροσαρμογής.
- Με την καθολική εφαρμογή του Μεταφορικού Ισοδυνάμου , θα είναι δικαιούχοι το σύνολο των πολιτών και επαγγελματιών (π.χ. Ιδιοκτήτες ΦΔΧ ) , αποτρέποντας έτσι ένα κύμα νέων αυξήσεων σε όλα τα προϊόντα.
- Τα κονδύλια ΕΕ θα καταλήξουν στους πραγματικούς δικαιούχους και θα στηριχθεί ουσιαστικά ο πρωτο-γενής τομέας.

**3) Εργάτες γης**

*Τι ισχύει σήμερα:*- Υπήκοοι τρίτων χωρών, κυρίως παράτυπα διαμένοντες, εργάζονται στις αγροτικές εργασίες.
-Οι αγρότες σήμερα έχουν έμμεση φορολογία λόγω ότι δεν μπορούν συμπεριλάβουν έξοδα εργασίας στα φορολογικά τους στοιχεία (άρα θεωρούνται έσοδα).
- Η διαδικασία λήψης προσωρινής 6 μήνης άρσης απομάκρυνσης τους είναι χρονοβόρα.
- Κυκλώματα εισπράττουν χρήματα για να επισπεύσουν αυτή την διαδικασία.
-Οι αλλοδαποί επιλέγουν να πάνε σε άλλες χώρες όπου είναι ευκολότερο να εκδοθούν νόμιμα έγγραφα.
-Οι αγρότες μένουν χωρίς εργατικό δυναμικό.
-Οι αλλοδαποί που παραμένουν, ζητούν αύξηση του ημερομισθίου.
- Οι μετακλητοί εργάτες γης εντάσσονται σε καθεστώς ασφάλισης ΙΚΑ με 27,5% ασφαλιστικά εισφορές

*Τροποποίηση:*- Δημιουργία ψηφιακής πλατφόρμας δήλωσης των ήδη διαμενόντων εργατών γης , από τους αγρότες – εργοδότες, για όλες τις κατηγορίες εργατών γης.( παράτυπα διαμένοντες, μετακλητοί κτλ)
- Όλοι οι εργάτες γης να ενταχθούν στην ασφάλιση με εργόσημο ΟΓΑ

*Στόχος:*- Κάλυψη του εργασιακού κόστους για τους αγρότες (φορολογία)
- Αποφυγή μείωσης επιπλέον εξειδικευμένων αλλοδαπών εργατών γης με προορισμό άλλες χώρες.

**4) Φορολογία αγροτών**

Είναι το βασικό αντικίνητρο για την δημιουργία νέων συνεταιρισμών.

*Τι ισχύει σήμερα:*-Φορολογική κλίμακα αγροτών:
Αγροτικών Συνεταιρισμών 10%
Αγροτών μελών συνεταιρισμών έως 44%
Αγροτών μεμονωμένων έως 44%

Π.χ. Για εισοδήματα 50.000€
Φόρος αγροτικού συνεταιρισμός 5.000 €
Φόρος αγρότη μέλους συνεταιρισμού 13.135€
Φόρος μεμονωμένων αγροτών 5.000-6.000€

- οι συνεταιρισμένοι αγρότες δεν υπερβαίνουν το 10% της συνολικής έκτασης.
- το κράτος έχει μεγάλη απώλεια εσόδων από το σύνολο του κύκλου εργασιών

*Τροποποίηση:*- Αναγνώριση ότι το αντικείμενο των αγροτών είναι ένα ευπαθές προϊόν, με απρόβλεπτους παράγοντες και γι’ αυτό να ενταχθεί σε ξεχωριστή φορολογική κατηγορία, με σταθερό φορολογικό συντελεστή 9% μόνο για τα μέλη συνεταιρισμών.

*Στόχος:*- Ομαδοποίηση αγροτών, ενίσχυση διαπραγματευτικής δυνατότητας.
- Αύξηση πραγματικού εισοδήματος των αγροτών
- Σημαντική αύξηση εσόδων του κράτους

**5) ΕΛΓΑ***Τι ισχύει σήμερα:*- Οι αγρότες αποφεύγουν τις εγράφη τους στον ΕΛΓΑ για για λόγους μη ανταποδοτικότητας
- Δίδεται αποζημίωση παραγωγών μόνο αν το ποσοστό της καταστροφής υπερβαίνει το 30% για ολόκληρη την περιοχή.
- Δίδεται αποζημίωση μόνο αν ο αγρότης έχει εγγραφεί στον ΕΛΓΑ πριν 3 χρόνια.
- Ο κανονισμός του ΕΛΓΑ δεν περιλαμβάνει τις ιδιαιτερότητες των θερμοκηπιακών καλλιεργειών.

*Τροποποίηση:*- Επιβάλλεται να τροποποιηθούν όλα τα παραπάνω
- Να προστεθούν νέα αιτία αποζημίωσης λόγω κλιματικής αλλαγής
- Να προστεθούν παθογόνα αιτία στις αποζημιώσεις ( όπως η καταστρεπτική Ίωση Καστάνης Ρυτίδωσης στην τομάτα).
-Να αναμορφωθεί το σύνολο του κανονισμού σε σχέση με τις θερμοκηπιακές καλλιέργειες .
-Να προβλεφθεί κάλυψη και για τις καταστροφές σε πάγιες εγκαταστάσεις (όχι μέσω ΠΣΕΑ γιατί είναι πολύ χρονοβόρα διαδικασία με ελάχιστο τελικό όφελος)

*Στόχος:*-Σημαντική αύξηση των εσόδων του ΕΛΓΑ από το πρώτο έτος εφαρμογής
- Ανάκτηση της εμπιστοσύνης των παραγωγών προς τον ΕΛΓΑ
- Συνεχίζουν απρόσκοπτα και με ασφάλεια την κυρία δραστηριότητα τους, την παραγωγή.

**6) Μηχανισμός ελέγχων στην εφοδιαστική αλυσίδα, κ α.***Τι ισχύει σήμερα*-Έλλειψη συντονισμού των οργάνων ελέγχου, επιτρέπει σε κυκλώματα να εισάγουν μεγάλες ποσότητες αγροτικών προϊόντων και στην συνέχεια τα ανασυσκευάζουν με ελληνική ονομασία.
- Σχετικά με την υπολειμματικότητα σε φυτοφάρμακα, σύμφωνα με Ευρωπαϊκή οδηγία υπάρχει λίστα με υποχρεωτικά ελεγχόμενα αγροτικά προϊόντα (δειγματοληπτικά) κατά την εισαγωγή τους προς την Ελλάδα. Στην λίστα δεν υπάρχουν τα βασικά κηπευτικά - λαχανικά.

*Τροποποίηση*-Σύμφωνα με την ίδια οδηγία, κάθε χώρα έχει την δυνατότητα να κινηθεί ανεξάρτητα για επιπλέον υποχρεωτικούς ελέγχους. Επιβάλλεται να προσθέτει η τομάτα τουρκικής προέλευσης στην λίστα.
- Δημιουργία Συντονιστικού Οργάνου ελέγχων.
- Αυστηρότερα κριτήρια στον έλεγχο κατά την εισαγωγή πολλαπλασιαστικού υλικού.

*Στόχος*- Αποτροπή αθέμιτου ανταγωνισμού στους παραγωγούς.
- Αποφυγή να εισέλθουν επιπλέον παθογόνοι μικροοργανισμοί καραντίνας στην Ελλάδα.

**7) Επιτροπή αειφόρου ανάπτυξης θερμοκηπίων.***Τι ισχύει σήμερα:*-Κάθε θερμοκηπιακή περιοχή διακρίνεται για τις κλιματολογικές ιδιαιτερότητες.
-Με βάση αυτό, υπάρχει διαφορετική περίοδος καλλιέργειας ανά περιοχή, με διαφορετικά κοστολόγια, κλήρος, διακίνηση ,εμπορία , μεταφορά κτλ

*Τροποποίηση:*-Με πρωτοβουλία της Γεν. Γραμματέας κ Καλογήρου συγκροτήθηκε επιτροπή για τον στρατηγικό σχεδιασμό αειφόρου ανάπτυξης των θερμοκηπιακών καλλιεργειών.
-Δυστυχώς δεν ζητήθηκε η εκπροσώπηση από τους τελικούς αποδέκτες αυτού του σχεδιασμού, που είναι οι μικροί παραγωγοί και της Κρήτης, όπου αντιπροσωπεύουν άνω του 50% του συνόλου των θερμοκηπιακών εγκαταστάσεων. Είναι σημαντικό για την επιτυχή ολοκλήρωση του έργου της επιτροπής, τα μέλη να έχουν άμεση εμπλοκή σε όλους τους τομείς του κύκλου εργασιών, σε πρακτικό επίπεδο όχι μόνο σε θεωρητικό ή σε επίπεδο υπηρεσιών.

*Στόχος*:
-Ουσιαστική ανάπτυξη θερμοκηπιακής δραστηριότητας, προσαρμοσμένη στα ελληνικά δεδομένα, με ταυτόχρονη έμφαση στην ανάπτυξη και μεταφορά νέας τεχνογνωσίας

**8) Νέοι Αγρότες 2017***Τι ισχύει σήμερα:*-Για Νέους Αγρότες από το 2017 εκκρεμεί η τελική δόση απο εμπλοκή σε γραφειοκρατικά ζητήματα.

*Τροποποίηση:*-Να γίνει ενδελεχής έλεγχος σε όσους τα διακαίονται και να αποπληρωθούν.

*Στόχος:*Να συμμετάσχουν νέοι και σε άλλο προγράμματα Νέοι αγρότες, παραμερίζοντας την απογοήτευση τους για τα σημερινά δεδομένα του πρωτογενή τομέα.

**9) Εισφορές ΕΦΚΑ.***Τι ισχύει σήμερα:*-Αγρότες πληρώνουν τις εισφορές
-Υπάρχει μεγάλη καθυστέρηση στην ενημέρωση του συστήματος πληρωμών.
-Δεν μπορούν να προβούν σε άλλες διαδικασίες που είναι απαραίτητη η ασφαλιστική ενημερότητα.

*Τροποποίηση:*Να αναβαθμιστεί το σύστημα καταχώρησης πληρωμών.

*Στόχος:*Αποφυγή επίσκεψης συνεχώς στους ανταποκριτές του ΟΓΑ για πιστοποιήσουν ότι έχουν πληρώσει τις εισφορές.

**10) Δράση εντόμου Tuta absoluta στις θερμοκηπιακές καλλιέργειες Κρήτης**.
*Τι ισχύει σήμερα:*-Για πάνω από 10 χρόνια υπάρχει σημαντική αύξηση στο κόστος παραγωγής στην καλλιέργεια τομάτας.
-Σημαντική υποβάθμιση της παραγωγής
-Λόγω νέας ΚΑΠ, αποσύρονται πολλές δραστικές ουσίες καταπολέμησης του εντόμου

*Τροποποίηση:
-* Μονόδρομος να επιταχυνθεί η ολοκλήρωση της πρότασης που έχουμε καταθέσει ως φορείς, για επιχορήγηση του κόστους καταπολέμησης του εντόμου με φιλο-περιβαλλοντικές πρακτικές, στις θερμοκηπιακές καλλιέργειες τομάτας στην Κρήτη.

*Στόχος:*- Ποσοτική και ποιοτική αύξηση της παραγωγής.
- Αύξηση του εισοδήματος των αγροτών
- Ασφαλέστερο τελικό προϊόν για τον καταναλωτή.

 **11) Ελαιοκομία – Δακοκτονία***Τι ισχύει σήμερα:*-Η χρονοβόρα διαδικασία για την επικαιροποίησης των προδιαγραφών έχει σαν αποτέλεσμα οι ψεκασμοί να ξεκινούν καθυστερημένα, χωρίς αποτέλεσμα.
- Δεν υπάρχει μηχανισμός εξασφάλισης για την ορθή εφαρμογή του προγράμματος.

*Τροποποίηση:*- Εκκίνηση διαδικασίας δακοκτονίας στον σωστό χρόνο με διασφαλισμένο τρόπος εφαρμογής.

*Στόχος :
-* Εξασφάλιση ποιοτικής και ποσοτικής παραγωγής.
- Αύξηση εσόδων για παραγωγούς και κράτους.

 **12) Δασικοί χάρτες***Τι ισχύει σήμερα:*- Η κάθετη εφαρμογή της νομοθεσίας σε όλες τις περιοχές δεν προβλέπει το ιδιότυπο ιδιοκτησιακό καθεστώς στην Κρήτη

*Τροποποίηση:*-Διόρθωση όλων των εσφαλμένων αποτυπώσεων με συντόμευση των διαδικασιών.

*Στόχος:*-Ξεκάθαρο ιδιοκτησιακό καθεστώς για όλους τούς αγρότες και κτηνοτρόφους.

**13) Ν 4015/2011 Εκπροσώπηση στον πρωτογενή τομέα.**

Ορισμοί.
α) Συνδικαλιστικές οργανώσεις :σχήματα που δεν έχουν επιχειρηματική δραστηριότητα και διασφαλίζουν τα οικονομικά, κοινωνικά κτλ συμφέροντα του ΣΥΝΌΛΟΥ των εμπλεκομένων στον κλάδο.
β) Συνεταιριστικές οργανώσεις: σχήματα που έχουν επιχειρηματική δραστηριότητα και διασφαλίζουν τα οικονομικά κ.α. συμφέροντα ΜΟΝΟ των μελών της οργάνωσης.

*Τι ισχύει σήμερα:*- Σε κάθε περιοχή υπάρχει μεγάλος αριθμός αγροτικών συλλόγων, προερχόμενοι από το παρελθόν.
- Προωθείται τεχνηέντως ως βασικός εκπρόσωπος των αγροτών, ένας νέος φορέας ( ΕΘΕΑΣ), μόνο των συνεταιρισμών, που η συντριπτική πλειοψηφία των εγγεγραμμένων μελών του βρίσκονται στο όριο της πτώχευσης (πρώην ΕΑΣ).

*Τροποποίηση*-Σύμφωνα με τον Ν 4015/2011 κάθε δημοτική ενότητα δικαιούται να ιδρύεται (ή με τροποποίηση καταστατικού) ένας μοναδικός Σύλλογος ανα κλάδο (φυτικής , κτηνοτροφίας, αλιείας, μελισσοκομία). Αυτό επιβάλει νόμιμες εκλογικές διαδικασίες, με δικαστικό επιμελητή και επικύρωση του αποτελέσματος από το οικείο πρωτοδικείο.
-Να εφαρμοστεί καθολικά η νομοθεσία.

*Στόχος*- Δημιουργία Μητρώο Νόμιμων Αγροτικών Συλλόγων ανά την επικράτεια οι οποίοι πρέπει να είναι οι κύριοι θεσμικοί φορείς στις διαβουλεύσεις με το ΥπΑΑΤ

Εκ των Δ.Σ.

Α.Σ Ιεράπετρας Λασιθίου – Πρ. Γαϊτάνης Ιωάννης.

Α.Σ. Σητείας Λασιθίου – Πρ. Τσιφετάκης Γεώργιος.